open-index/open-wikipedia-markdown huggingface dataset:
Νεωτερισμός

**Νεωτερισμός** ή **μοντερνισμός** είναι η τάση γενικά να ακολουθεί κάποιος τη μόδα, να αποδέχεται τις ιδέες και κάθε τι καινούργιο.

Καλλιτεχνικά με τον όρο αυτό περιγράφονται, γενικά, οι τάσεις και τα ρεύματα της τέχνης που εμφανίστηκαν στα τέλη του 19ου αιώνα και στις αρχές του 20ου (εξπρεσιονισμός, κυβισμός, σουρεαλισμός, φουτουρισμός, αφηρημένη τέχνη). Είναι οι καλλιτεχνικές τάσεις που εκφράζουν κυρίως την κρίση του αστικού πολιτισμού. 

Ο μοντερνισμός έχει επηρεάσει καθοριστικά όλα τα είδη της σύγχρονης τέχνης και χαρακτηρίζεται από την προσπάθεια απαγκίστρωσης από το ρεαλισμό. Με τον όρο μοντερνισμός ορίζεται η προσπάθεια ορισμένων καθολικών θεολόγων στις αρχές του 20ου αιώνα να αντιμετωπίσουν τα εκκλησιαστικά και θεολογικά θέματα με μια πιο σύγχρονη ιστορική άποψη και με τα δεδομένα των σύγχρονων ρευμάτων της φιλοσοφίας. Οι θεολόγοι αυτοί επεδίωξαν τον εκσυγχρονισμό της θρησκευτικής διδασκαλίας και την προσαρμογή της στη σύγχρονη επιστημονική και φιλοσοφική σκέψη. Το Βατικανό όμως δεν θέλησε να αποδεχτεί τις προτάσεις τους και γι' αυτό τους καταδίκασε στη Σύνοδο του 1907.

## Εξωτερικός Σύνδεσμος
* Μοντερνισμός  ή Νεωτερικότητα-  Κείμενο του ιστορικού Γιάννη Σιώκα στο περιοδικό «Διάβαση»
Κατηγορία:Μοντέρνα τέχνη
Εμίλιο Φερέρα

Ο **Εμίλιο Φερέρα** είναι Βέλγος πρώην ποδοσφαιριστής και προπονητής ποδοσφαίρου, γεννημένος στις 19 Ιουνίου 1967 στο Σάαρμπεκ του Βελγίου. Μετά από μια μέτρια καριέρα ως ποδοσφαιριστής ανέλαβε σε ηλικία μόλις 26 ετών προπονητής στην ομάδα των Βρυξελλών την περίοδο 1993-1994. Την επόμενη σεζόν πήγε στην Αμέρικα Μεξικού ως βοηθός του μεγάλου Λέο Μπένακερ για να αποκτήσει εμπειρίες και γύρισε στην ομάδα των Βρυξελλών με το τέλος της σεζόν. Τα επόμενα χρόνια πέρασε από αρκετές βελγικές ομάδες με αποκορύφωμα το πέρασμά του από την Κλαμπ Μπρυζ, μια από της κορυφαίες βελγικές ομάδες, την περίοδο μεταξύ Απριλίου 2006 και Ιανουαρίου 2007. Ακολούθησε ένα σύντομο πέρασμα από την Σκόντα Ξάνθη, ενώ από τον Ιούνιο του 2008 ανέλαβε τον Πανθρακικό Κομοτηνής, που ανέβηκε για πρώτη φορά στη μεγάλη κατηγορία του Ελληνικού ποδοσφαίρου και κατάφερε μετά από μια εντυπωσιακή πορεία να διατηρήσει την ομάδα της Κομοτηνής σχετικά άνετα στη Σούπερ Λίγκα. Από τον Απρίλιο του 2009 ανέλαβε τον Πανιώνιο, αποχωρήσε όμως από την ομάδα τον Ιανουάριο του 2010 λόγω των μέτριων αποτελεσμάτων. Επέστρεψε στην πατρίδα του, όπου βρήκε αμέσως δουλεία στην Κ.Σ.Κ. Λόκερεν, η οποία είχε μείνει ήδη αρκετά πίσω στη βαθμολογία της πρώτης κατηγορίας Βελγίου και παρά την προσπάθεια η ομάδα υποβιβάστηκε. Τον Οκτώβριο του 2010 επέστρεψε στην Κομοτηνή και τον Πανθρακικό για να βοηθήσει την ομάδα που είχε υποβιβαστεί από την Σούπερ Λίγκα και κατέβαλε προσπάθεια για να επανέλθει. Η αδυναμία της ομάδας να ανακάμψει και να διεκδικήσει την άνοδο οδήγησαν στο διαζύγιο μετά από συζητήσεις των δύο πλευρών, όπου ο προπονητής τόνισε ότι δεν σκοπεύει να μείνει και την επόμενη χρονιά παρά την επιθυμία της διοίκησης να παραμείνει και να οργανώσει τον σχεδιασμό και της νέας αγωνιστικής περιόδου. Μετακόμισε στη Σαουδική Αραβία και την Αλ Σαμπάμπ ΦΚ αρχικά ως βοηθός και απο το 2013 ως πρώτος προπονητής. Το 2014 ανέλαβε την Γκενκ.

Κατηγορία:Βέλγοι ποδοσφαιριστές
Κατηγορία:Βέλγοι προπονητές ποδοσφαίρου
Κατηγορία:Προπονητές ποδοσφαίρου Πανθρακικού
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Α.Ο. Ξάνθης
Κατηγορία:Μέσοι ποδοσφαιριστές
Κατηγορία:Ποδοσφαιριστές ΡΣΚ Άντερλεχτ
Κατηγορία:Προπονητές ποδοσφαίρου ΦΚ Βρυξέλλες
Κατηγορία:Προπονητές ποδοσφαίρου Κλαμπ Μπρυζ
Κατηγορία:Προπονητές ποδοσφαίρου ΚΣΚ Λόκερεν
Κατηγορία:Προπονητές ποδοσφαίρου Αλ Σαμπάμπ ΦΚ (Ριάντ)
Κατηγορία:Προπονητές ποδοσφαίρου ΚΣΚ Μπέβερεν
Κατηγορία:Ποδοσφαιριστές Έεντραχτ Άαλστ
Κατηγορία:Προπονητές ποδοσφαίρου ΡΑΑ Λουβιερουάζ
Κατηγορία:Προπονητές ποδοσφαίρου Λιρς ΣΚ
Κατηγορία:Προπονητές ποδοσφαίρου Ρ. Γουάιτ Ντάρινγκ Μόλενμπεκ
Κατηγορία:Προπονητές ποδοσφαίρου Βαβρ Σπορτς ΦΚ
Κατηγορία:Ποδοσφαιριστές ΡΦΚ Σερεσιέν
Κατηγορία:Ποδοσφαιριστές ΚΒΒ Κρόσινγκ Έλεβαϊτ
Κατηγορία:Προπονητές ποδοσφαίρου Ντέντερ Έεντραχτ Χέκελγκεμ
Δαύλεια (ακτοφυλακίδα)

**Δαύλεια ([[Ακτοφυλακίδα]]) - Α/Φ 1032**

Πρώην Βρετανικό ‘HDML 1032’.

Ένα από τα δέκα (10) που παραχωρήθηκαν – επί δανεισμού – από το Βρετανικό Ναυτικό το 1945. Χρησιμοποιήθηκαν στις επιχειρήσεις του εμφυλίου και επεστράφησαν στη Βρετανία το 1962 εκτός από : ‘ΑΣΤΥΠΑΛΑΙΑ’ και ‘ΘΑΣΟΣ’ που δεν αναφέρονται πουθενά μετά το 1950. ιδίου τύπου  πλοία : Αστυπάλαια, ‘Δίστρατον’, **'Δαύλεια**', ‘Καρυά’, ‘Κλεισούρα’, ‘Καστράκι’, ‘ΜΠΙΖΑΝΙ’, ‘ΠΟΡΤΑΡΙΑ’, ‘Φάρσαλα’ και ‘Θάσος’.Συμμετείχαν – πλην του ‘Αστυπάλαια’ και ‘Θάσος’ – στις επιχειρήσεις του εμφυλίου.

Κατηγορία:Ελληνικές ακταιωροί
Φωτοεπιληψία

Η **φωτοεπιληψία** είναι μια μορφή επιληψίας που προκαλείται από την ευαισθησία σε φως ή συγκεκριμένα φωτεινά σχήματα και σήματα. Αυτή η πάθηση συνήθως προκαλείται από εικόνες ή φώτα που αναβοσβήνουν γρήγορα στην τηλεόραση, τα βιντεοπαιχνίδια, τον ηλεκτρονικό υπολογιστή, αλλά και από τα στροβοσκοπικά φώτα (*strobo*) που μπορεί να χρησιμοποιούνται σε κλαμπ ή συναυλίες. Χαρακτηριστικές περιπτώσεις υπήρξαν οι κρίσεις επιληψίας που εκδηλώθηκαν σε αρκετά κλαμπ την εποχή που άρχισαν να χρησιμοποιούνται τα *strobo*, καθώς και ένα επεισόδιο της σειράς Πόκεμον που προκάλεσε κρίσεις επιληψίας σε πολλά παιδιά στην Ιαπωνία. Η φωτοεπιληψία αφορά κυρίως ένα μικρό ποσοστό από τα άτομα που πάσχουν από επιληψία, εκδηλώνεται όμως και στο γενικό πληθυσμό, κυρίως σε νεαρές ηλικίες. Αντιμετωπίζεται συχνά με αντιεπιληπτικά φάρμακα.

Κατηγορία:Νευρολογικές παθήσεις
Λέων ΙΙΙ (αντιτορπιλικό)

Το **Λέων ΙΙΙ / D-54** ήταν αρχικά αμερικανικό αντιτορπιλικό κλάσης Cannon (πρώην USS ELDRIDGE DE 173) το οποίο κατασκευάστηκε στα ναυπηγεία USA – Federal Shipbuilding and Drydocking Ca στο Νιούαρκ του Νιου Τζερσεϊ. Το 1951 παραχωρήθηκε στο Ελληνικό Πολεμικό Ναυτικό. Πρόκειται για το πλοίο που υποστηρίζεται ότι χρησιμοποιήθηκε στο στρατιωτικό Πείραμα της Φιλαδέλφειας.

Καθελκύστηκε στις 25 Ιουνίου 1943. Ήταν ένα από τα τέσσερα αντιτορπιλικά συνοδείας που παραχωρήθηκαν από τις ΗΠΑ στην Ελλάδα στα πλαίσια της Στρατιωτικής βοήθειας. Του ιδίου τύπου ήταν τα πλοία Αετός, Ιέραξ, Λέων και Πάνθηρ.

Παρελήφθη στις 15 Ιανουαρίου 1951 στη Βοστώνη από την Ελληνική Μητρόπολη Νέας Αγγλίας. Εκτός από την κυρίως αποστολή του χρησιμοποιήθηκε εντατικά σε περιπολίες στο ανατολικό Αιγαίο και τα Δωδεκάνησα ενώ κάλυψε εκπαιδευτικές ανάγκες της Σχολής Ναυτικών Δοκίμων. Ανήκε στην διοίκηση Αντιτορπιλικών.

Παροπλίστηκε στις 15 Νοεμβρίου 1992.

## Πηγές
*Eldridge USS Eldridge (DE-173)
*history.navy.mil: USS ''Eldridge'' 
*navsource.org: USS ''Eldridge'' 
*hazegray.org: USS ''Eldridge''

Κατηγορία:Ελληνικά αντιτορπιλικά
Παναγιώτης Παλαμάς

Ο **Παναγιώτης Παλαμάς** (1722 - 1802) ήταν Έλληνας λόγιος και ιδρυτής της σχολής του Μεσολογγίου που πήρε το όνομα του, Παλαμαϊκή Σχολή.

## Βιογραφία
Γεννήθηκε κατά πάσα πιθανότητα σε ένα χωριό κοντά στην Καρδίτσα και ήταν μαθητής του γνωστού λόγιου Ευγένιου Βούλγαρη. Δίδαξε αρχικά στην Αθωνιάδα Σχολή, όπου είχε μαθητή τον μετέπειτα νεομάρτυρα άγιο Αθανάσιο τον εν Ξηροκρήνη. Αργότερα, το 1760, έγινε διευθυντής της σχολής του Μεσολογίου, που πήρε το όνομά του, Παλαμαϊκή Σχολή, και η οποία προσέλκυσε σπουδαστές απ' όλη την Ελλάδα και διατηρήθηκε και μεταεπαναστατικά. Το 1765 μυήθηκε από τον Γ. Παπαζώλη στην προετοιμασία της ορλωφικής εξέγερσης. Όταν αυτή ξέσπασε, τον Απρίλιο του 1770, ο σχολάρχης Π. Παλαμάς και οι προύχοντες του Μεσολογγίου Ανδρέας Καλογεράκης και Αναστάσιος Γουλιμής συνέστησαν τοπική τριανδρική κυβέρνηση και υποχρέωσαν με τα όπλα την ειρηνική αποχώρηση των Τούρκων από την πόλη. Όταν αυτή ολοκληρώθηκε οι παραπάνω έδωσαν εντολή για περίφραξη της πόλης με αμυντική τάφρο και στη συνέχεια ζήτησαν από τον Θ. Ορλώφ τουλάχιστον ένα ρωσικό πλοίο για την περιφρούρηση του Κορινθιακού κόλπου, αναλαμβάνοντας μάλιστα οι ίδιοι να το εξοπλίσουν με δική τους δαπάνη.

Έγραψε πολλά βιβλία που καταστράφηκαν στην περίοδο της επανάστασης. Εξαιτίας της συνεισφοράς του αποκλήθηκε Διδάσκαλος του Γένους. Ο Παναγιώτης Παλαμάς ήταν γενάρχης της οικογένειας των Παλαμάδων του Μεσολογγίου, μέλη της οποίας μεταξύ άλλων ήταν οι Κωστής και Λέανδρος Παλαμάς.

## Παραπομπές

## Πηγές
* Μεγάλη Ελληνική Εγκυκλοπαίδεια, Αθήνα, 1959 (1921), λήμμα: Παλαμάς Παναγιώτης.
* Κ. Σάθας "*Τουρκοκρατούμενη Ελλάδα - Ιστορία των Ελλήνων από την Άλωση ως το 21*" τομ.4 Εκδ. Νέα Σύνορα - Α. Α. Λιβάνη Αθήνα 1995, τ.4ος, σ.11

Παναγιωτης
Κατηγορία:Έλληνες λόγιοι του 18ου αιώνα
Παλαμάς
Ηρακλής Πετιμεζάς (δημοσιογράφος)

Ο **Ηρακλής Πετιμεζάς** (1903 - 15 Ιουλίου 1998) ήταν Έλληνας δημοσιογράφος, συγγραφέας και πολιτικός.

## Βιογραφικά στοιχεία
Γεννήθηκε στην Αθήνα και ήταν γιος του Νικόλαου Πετιμεζά - Λαύρα, συγγραφέα και αξιωματικού του στρατού. Καταγόταν από την οικογένεια Πετιμεζά και ήταν εγγονός του αντιστράτηγου Ηρακλή Πετιμεζά. Σπούδασε νομικά στο πανεπιστήμιο Αθηνών και ασχολήθηκε με την δημοσιογραφία. Υπήρξε ιδρυτικό μέλος του ΕΔΕΣ και εκπρόσωπος του αρχηγού αυτού. Διαδραμάτισε σημαντικό ρόλο στην Εθνική Αντίσταση συμμετέχοντας στον παράνομο τύπο με το ψευδώνυμο *Νικήτας* και εκδίδοντας την εφημερίδα "Ελληνικός Αγών". Συμμετείχε σε δολιοφθορές κατά των κατοχικών δυνάμεων, συνελήφθη όμως το 1944 από τα SS και βασανίστηκε για να απελευθερωθεί τελικώς με την λήξη της κατοχής.

Μετά την απελευθέρωση διορίστηκε γενικός διευθυντής της Ραδιοφωνίας ενώ στην κυβέρνηση Σοφούλη διετέλεσε υπουργός τύπου και πληροφοριών. Διετέλεσε αντιπρόεδρος της Ενώσεως Δημοκρατικών Συλλόγων καθώς και αντιπρόεδρος του Πανελληνίου Συνδέσμου Δημοσιογράφων Αγωνιστών Εθνικής Αντίστασης 1941-44. Εργάστηκε ως δημοσιογράφος σε αρκετές αθηναϊκές εφημερίδες (Ακρόπολις, Ελευθερία κ.α.) Το προσωπικό του αρχείο δωρήθηκε στο Μουσείο Μπενάκη, στην ΕΣΗΕΑ, στα Γενικά Αρχεία του Κράτους και στο Πολεμικό Μουσείο. Επίσης είχε τιμηθεί με το βρετανικό βραβείο ανδρείας.

Πέθανε στις 15 Ιουλίου 1998 στην Αθήνα και ενταφιάστηκε στα Καλάβρυτα.

## Παραπομπές


Κατηγορία:Έλληνες υπουργοί Τύπου και Πληροφοριών
Κατηγορία:Έλληνες δημοσιογράφοι του 20ού αιώνα
Ηρακλης
Κατηγορία:Μέλη του ΕΔΕΣ
Ηρακλής Πετιμεζάς (αντιστράτηγος)

Ο **Ηρακλής Πετιμεζάς** (1818 - 1895) ήταν αντιστράτηγος και πολιτικός του 19ου αιώνα.

## Βιογραφία
Ο Ηρακλής Πετιμεζάς γεννήθηκε στα Καλάβρυτα και ήταν γιος του Νικόλαου Πετιμεζά. Ακολούθησε στρατιωτική καριέρα, όπως και τα περισσότερα μέλη της οικογένειας Πετιμεζά· φοίτησε στην σχολή Ευελπίδων και το 1841 έγινε ανθυπασπιστής πυροβολικού. Το 1888 προάχθηκε σε υποστράτηγο για να αποστρατευθεί το 1894 με τον βαθμό του αντιστρατήγου. Διετέλεσε Πρόεδρος Στρατοδικείου και αρχηγός του Α' και Γ' αρχηγείου στρατού.

Την περίοδο 1862 - 1864 αντιπροσώπευσε τα Καλάβρυτα ως πληρεξούσιος στην Β' εθνοσυνέλευση, ενώ για ένα μικρό διάστημα το 1863 έγινε αντιπρόεδρος αυτής στην εκλογή του βασιλιά Γεώργιου.

Πέθανε στην Αθήνα και γιος του ήταν ο Νικόλαος Πετιμεζάς - Λαύρας.

## Παραπομπές


Κατηγορία:Έλληνες πληρεξούσιοι
Κατηγορία:Έλληνες αξιωματικοί του πυροβολικού
Ηρακλης
Γκολφίνος Αν. Πετιμεζάς

Ο **Γκολφίνος Πετιμεζάς** (1922 - 25 Μαΐου 2007) ήταν αντιναύαρχος ε.α. του Πολεμικού Ναυτικού.

Γεννήθηκε στους Κάτω Λουσούς Καλαβρύτων και ήταν γιος του Αντώνιου Πετιμεζά. Ήταν μέλος της οικογένειας Πετιμεζά και ήταν δισέγγονος του Γκολφίνου Πετιμεζά. Ακολούθησε την παράδοση της οικογένειας και κατατάχθηκε στο Πολεμικό Ναυτικό. Φοίτησε στη Σχολή Ναυτικών Δοκίμων και συμπλήρωσε τις σπουδές του στην Ναυτική Σχολή Πολέμου. Τον Απρίλιο του 1941 υπηρετούσε ως αρχικελευστής δόκιμος στο Θωρηκτό Αβέρωφ, με το οποίο διέφυγε στην Αίγυπτο. Κατά την περίοδο του εμφυλίου ήταν κυβερνήτης πλοίου. Διετέλεσε υπαρχηγός του Γενικού Επιτελείου Ναυτικού και αποστρατεύθηκε με τον βαθμό του αντιναυάρχου ε.α. Επίσης χρημάτισε πρόεδρος του Ελληνικού Ερυθρού Σταυρού.

Απεβίωσε στις 25 Μαΐου 2007 στην Αθήνα. Στην ιδιοκτησία του ήταν ο οικογενειακός πύργος, ενετικής εποχής, των Πετιμεζάδων στους Κάτω Λουσούς Καλαβρύτων. Γιος του είναι ο επίσης αξιωματικός του πολεμικού ναυτικού Αντώνιος Πετιμεζάς.

## Πηγές


Κατηγορία:Έλληνες αξιωματικοί του Πολεμικού Ναυτικού
Γκολφινος
Αθανάσιος Γκ. Πετιμεζάς

Ο **Αθανάσιος Πετιμεζάς** (1826 - 1885) ήταν Έλληνας πολιτικός που διετέλεσε βουλευτής και υπουργός.

## Βιογραφία
Γεννήθηκε στα Σουδενά Καλαβρύτων και ήταν γιος του αγωνιστή Γκολφίνου Πετιμεζά. Φοίτησε στη Σχολή Ευελπίδων για δύο χρόνια αλλά αποβλήθηκε από αυτή λόγω συμμετοχής του σε στάση κατά του Όθωνας.

Ασχολήθηκε με την πολιτική και εξελέγη πληρεξούσιος (βουλευτής) Καλαβρύτων στην Β' εθνοσυνέλευση τα Καλάβρυτα. Το 1865 έγινε Νομάρχης Ναυπλίας και το 1867 Νομάρχης Αττικής και Βοιωτίας. Στη συνέχεια, το 1868, εξελέγη βουλευτής Καλαβρύτων για να επανεκλεγεί το 1869, το 1872, το 1873, το 1875, το 1879, στις εκλογές του 1881 και του 1885. 

Διετέλεσε υπουργός Εσωτερικών στην κυβέρνηση Ρούφου (1863), υπουργός Οικονομικών στην Κυβέρνηση Τρικούπη (1875) και υπουργός Δικαιοσύνης στην κυβέρνηση Τρικούπη (1880).

Απεβίωσε στην Αθήνα το 1885 εν ενεργεία βουλευτής. Ήταν σύζυγος της Ελένης Γ. Ταμπακοπούλου.

## Παραπομπές


## Πηγές
* 

Κατηγορία:Βουλευτές Καλαβρύτων
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Οικονομικών
Αθανασιος
Λουίζα Ριανκούρ

Η **Λουίζα Ριανκούρ** (γαλλικά: Louise Riencourt, 18 Ιανουαρίου 1846 – 27 Φεβρουαρίου 1941) ήταν Γαλλίδα θαυμάστρια της Ελλάδας με έντονα φιλελληνικά αισθήματα. Ήρθε στην Ελλάδα (Αθήνα) σε νεαρή ηλικία, παρά τις αντιδράσεις της οικογένειάς της, και συνδέθηκε με τις σημαντικότερες οικογένειες της αθηναϊκής κοινωνίας. Αργότερα επέστρεψε στη Γαλλία όπου και παντρεύτηκε τον κόμη Ριανκούρ, χωρίς να σταματήσει να υποστηρίζει τα ελληνικά εθνικά δίκαια με δημοσιεύματα και πλήθος εκδηλώσεων.

Υπήρξε από τους πιο ένθερμους υποστηρικτές του Ελευθέριου Βενιζέλου, από την αρχή της πολιτικής του πορείας, όταν έφτασε από την Κρήτη, καλεσμένος του Στρατιωτικού Συνδέσμου. Ήταν συχνότατα καλεσμένος στο σπίτι της και μέσω της σχέσης του αυτής προέβαλλε την πολιτική του στα ανώτερα κοινωνικά στρώματα της Αθήνας της εποχής, με αποτέλεσμα να αποκτήσει πολλούς θερμούς οπαδούς.

Πέθανε σε βαθύ γήρας στην Αθήνα στις 27 Φεβρουαρίου 1941. 

Ο Δήμος Αθηναίων, τιμώντας την, έδωσε το όνομά της σε αθηναϊκή οδό στους Αμπελοκήπους. 

## Δείτε επίσης
* Περιστατικό της Λουίζης Ριανκούρ
## Βιβλιογραφία
* Δ. Γέροντας: *Η βιογραφία μιας κόμησσας*
* «Λουίζα Ριανκούρ, η Γαλλίδα που λάτρεψε την Ελλάδα», περιοδικό *Αθηναϊκά*, τεύχος 85
* Γιάννης Μανωλικάκης: *Ελευθέριος Βενιζέλος, η άγνωστη ζωή του*, εκδόσεις Γνώση

Κατηγορία:Γάλλοι φιλέλληνες
Κατηγορία:Παλαιά Αθήνα
Βασίλειος Πετιμεζάς

Το ονοματεπώνυμο **Βασίλειος Πετιμεζάς** πιθανόν να αναφέρεται στους:

* Βασίλειος Αθ. Πετιμεζάς, (1785-1872) αγωνιστής του 21΄ και πολιτικός
* Βασίλειος Αν. Πετιμεζάς, (1811 - 1897) στρατηγός του νεοσύστατου Ελληνικού Βασιλείου και πολιτικός.
Μητρική γλώσσα

Μία **μητρική γλώσσα** είναι η γλώσσα που ένας άνθρωπος μαθαίνει από τη γέννησή του. Η πρώτη γλώσσα ενός ατόμου είναι μια βάση για τη δική του κοινωνιογλωσσολογική ταυτότητα.

## Ιστορία

Η έκφραση «μητρική γλώσσα» εμφανίζεται για πρώτη φορά τον 6ο ή 12ο αιώνα από τους μοναχούς του Αββαείου του Γκορζέ (που δέχονταν πιέσεις από τους μοναχούς του ρομανικού Αββαείου του Κλινύ) για να δικαιολογήσουν τη χρήση της φραγκικής διαλέκτου στα κηρύγματά τους. «Από τα λίγα που γνωρίζουμε επικαλούνταν δύο τουλάχιστον επιχειρήματα. Το πρώτο ήταν ότι τα φράγκικα ήταν η γλώσσα που μιλούσαν οι γυναίκες ακόμα και σε περιοχές όπου οι άνδρες είχαν ήδη αρχίσει να χρησιμοποιού τη κοινή ρομανική διάλεκτο. Το δεύτερο ότι ήταν η επίσημη γλώσσα της Εκκλησίας και όχι απαραίτητα στην εκκλησία αλλά σε όλα τα θρησκευτικά θέματα όπως τα μοναστήρια και πολλά άλλα 

Κατηγορία:Γλωσσολογία
Κατηγορία:Ταυτότητα
Δίστρατον (ακτοφυλακίδα)

**Δίστρατον ([[Ακτοφυλακίδα]]) - Α/Φ 1292**

Παραχωρήθηκε από το Βρετανικό Ναυτικό το 1945. Κατασκευάστηκε στα ναυπηγεία : ‘UK – Moors, Bursledon – Hampshire’. Καθελκύστηκε στις 15 Ιουνίου 1942. Ύψωση Ελληνικής Σημαίας στις 21 Αυγούστου 1945 στην Αλεξάνδρεια της Αιγύπτου.  ιδίου τύπου  πλοία : ‘Αστυπάλαια', ‘**Δίστρατον**’, ‘Δαύλεια', ‘Καρυά’, 'Κλεισούρα', ‘Καστράκι’, ‘ΜΠΙΖΑΝΙ’, ‘ΠΟΡΤΑΡΙΑ’, ‘Φάρσαλα’ και ‘ΘΑΣΟΣ’.  Συμμετείχαν – πλην του ‘ΑΣΤΥΠΑΛΑΙΑ’ και ‘Θάσος’ – στις επιχειρήσεις του εμφυλίου. Επεστράφη το 1962.

Κατηγορία:Ελληνικές ακταιωροί
Ρόκι Μαρτσιάνο

Ο **Ρόκι Μαρτσιάνο** (*Rocky Marciano*, 1 Σεπτεμβρίου 1923 - 31 Αυγούστου 1969), του οποίου το κανονικό όνομα ήταν *Rocco Francis Marchegiano*, γεννήθηκε στην πολιτεία της Μασαχουσέτης και ήταν ο πρωταθλητής Βαρέων Βαρών στην πυγμαχία από το 9/23/1952 μέχρι το  11/30/1956. Ο Μαρτσιάνο, με τα 43 νοκ άουτ στην καριέρα του (αξίας περίπου 87,76%), ήταν ο μόνος πρωταθλητής των βαρέων βαρών στην ιστορία της πυγμαχίας που αποσύρθηκε έχοντας νικήσει σε κάθε αγώνα στην επαγγελματική του καριέρα. Για αυτό και αποκαλούνταν συχνά ως "Ο Βράχος απο το Μπρόκτον" κατα την διάρκεια της καριέρας του.

Μετά από αρκετά χρόνια στη πυγμαχία, ο Ρόκι πάλεψε με διάφορους καλούς και γνωστούς της εποχής πυγμάχους όπως ο Τζόε Γουόλκοτ (Joe Walcott) κ.ά.

Το 1969, περίπου στα 45ά γενέθλιά του, επιβαίνοντας στο ιδιωτικό του μονοκινητήριο αεροπλάνο πήγαινε προς το Ντε Μόιν της Αϊόβα. Ήταν βράδυ και ο καιρός δεν ήταν πάρα πολύ καλός. Ο πιλότος λεγόταν Γκλεν Μπελτζ, ο οποίος είχε σύνολο 231 ωρών πτήσης, μόνο 35 από αυτές νυκτερινές και δεν είχε την απαιτούμενη εμπειρία για να πετάξει σε τέτοιες συνθήκες. Ο Μπελτζ προσπάθησε να κάνει προσγείωση σε ένα μικρό αεροδρόμιο έξω από το Νιούτον της Αϊόβα, αλλά χτύπησε σε ένα δέντρο 2 μίλια μακριά από τον αεροδιάδρομο. Επιπλέον, το αεροπλάνο δεν είχε πολλά καύσιμα. Ο Ρόκι, ο Μπελτζ και ο εικοσιδυάχρονος Φράνκι Φάρελ, γιος του Ιταλού Λούις Φράττο, πέθαναν στη σύγκρουση.

Εχει ταφεί στο κοιμητήριο του Φόρτ Λαουντερντέιλ στην πολιτεία της Φλόριντας μαζί με την γυναίκα του που πέθανε πέντε χρόνια αργότερα, στην ηλικία των 46.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πυγμάχοι
Καρυά (ακτοφυλακίδα)

**Καρυά ([[Ακτοφυλακίδα]]) - Α/Φ 1307**

Κατασκευάστηκε στα ναυπηγεία ‘UK – Shorehan, Sussex’. Καθελκύστηκε στις 7 Απριλίου 1943. Παραχωρήθηκε από το βρετανικό Ναυτικό στις 1 Νοεμβρίου 1945 στο Πειραιά. Ένα από τα δέκα (10) που παραχωρήθηκαν – επί δανεισμού – από το Βρετανικό Ναυτικό το 1945. Χρησιμοποιήθηκαν στις επιχειρήσεις του εμφυλίου και επεστράφησαν στη Βρετανία το 1962 εκτός από : ‘ΑΣΤΥΠΑΛΑΙΑ’ και ‘Θάσος’ που δεν αναφέρονται πουθενά μετά το 1950. Ιδίου τύπου  πλοία : ‘Αστυπάλαια', ‘Δίστρατον’, ‘Δαύλεια', ‘Καρυά’, ‘Κλεισούρα’, ‘Καστράκι’, ‘ΜΠΙΖΑΝΙ’, ‘ΠΟΡΤΑΡΙΑ’, ‘Φάρσαλα’ και ‘Θάσος’. Επεστράφη το 1962.

Κατηγορία:Ελληνικές ακταιωροί
Γεώργιος Β. Πετιμεζάς

Ο **Γεώργιος Πετιμεζάς** ήταν πολιτικός.

## Βιογραφικά στοιχεία

Ήταν γιος του Βασίλειου Πετιμεζά και καταγόταν από την σπουδαία οικογένεια των Πετιμεζάδων. Ακολούθησε αρχικά την στρατιωτική παράδοση της οικογένειας και εισήλθε στη σχολή Ευελπίδων. Απολύθηκε όμως το 1844 επειδή έλαβε μέρος σε στάση εναντίον του Όθωνα. Το 1854 έλαβε μέρος στην εκστρατεία της Ηπείρου ενώ στη συνέχεια ασχολήθηκε με την πολιτική. Εξελέγη βουλευτής ενώ για ένα διάστημα διετέλεσε αντιπρόεδρος της βουλής.

Γιος του ήταν ο Κωνσταντίνος Γ. Πετιμεζάς και εγγονός του ο Λώρης Αμοιραδάκης, αξιωματικός του στρατού που σκοτώθηκε το 1922.

## Παραπομπές


Γ
Κατηγορία:Βουλευτές Καλαβρύτων
Κατηγορία:Αντιπρόεδροι της Βουλής των Ελλήνων
Επαμεινώνδας Πετιμεζάς

Ο **Επαμεινώνδας Πετιμεζάς** (1843 - 1918) ήταν Έλληνας στρατιωτικός και πολιτικός.

## Βιογραφικά στοιχεία

Γεννήθηκε στην Στεμνίτσα και ήταν γιος του συνταγματάρχη της χωροφυλακής Θεόδωρου Πετιμεζά. Παππούς του ήταν ο Κωνσταντής Πετιμεζάς. Ακολούθησε την στρατιωτική παράδοση της οικογένειας και εισήλθε στη Στρατιωτική Σχολή Ευελπίδων απ´όπου και αποφοίτησε με επιτυχία. Κατά την περίοδο του ελληνοτουρκικού πολέμου του 1897 διαδραμάτισε σημαντικό ρόλο καθώς ήταν ο δεύτερος τη τάξει αρχηγός του επιτελείου. Επίσης διετέλεσε πρόεδρος του αναθεωρητικού δικαστηρίου, αρχηγός της χωροφυλακής και υπουργός εσωτερικών στην κυβέρνηση Δραγούμη. 

Απεβίωσε στην Αθήνα.

## Παραπομπές


Κατηγορία:Αρχηγοί Ελληνικής χωροφυλακής
Επαμεινωνδας
Κατηγορία:Έλληνες υπουργοί Εσωτερικών
Κατηγορία:Έλληνες αξιωματικοί του Στρατού Ξηράς
Σωτήριος Ν. Πετιμεζάς

Ο **Σωτήριος Πετιμεζάς** (... - 1892) ήταν Έλληνας στρατιωτικός και πολιτικός.

## Βιογραφία
Γεννήθηκε στα Καλάβρυτα και ήταν γιος του Νικολάου Πετιμεζά. Ακολούθησε την στρατιωτική παράδοση της οικογένειας και εισήλθε στην Στρατιωτική Σχολή Ευελπίδων, απ' όπου αποφοίτησε με επιτυχία το 1842 με το βαθμό του ανθυπολοχαγού πυροβολικού. Ως στρατιωτικός διαδραμάτισε σημαντικό ρόλο στην εξέγερση Παπουλάκου καθώς και στην πάταξη της ληστείας.

Παράλληλα ακολούθησε πολιτική καριέρα εκλεγόμενος για πρώτη φορά βουλευτής Καλαβρύτων το 1865. Επανεξελέγη το 1868, 1872, το 1875, το 1879 και το 1881. Επίσης διετέλεσε υπουργός ναυτικών (1873) και στρατιωτικών (1877, 1878). Το 1887 αποστρατεύθηκε με τον βαθμό του υποστράτηγου.

Πέθανε το 1892 στην Αθήνα.

## Παραπομπές


Κατηγορία:Έλληνες αξιωματικοί του πυροβολικού
Κατηγορία:Έλληνες υπουργοί Στρατιωτικών
Κατηγορία:Έλληνες υπουργοί Ναυτικών
Κατηγορία:Βουλευτές Καλαβρύτων
Σωτηριος Νικολαου
Γεώργιος Α. Πετιμεζάς

Ο **Γεώργιος Πετιμεζάς** (1816 - 1884) ήταν δικαστικός και πολιτικός.
## Βιογραφία
Ήταν γιος του Αναγνώστη Πετιμεζά και σε αντίθεση με την οικογενειακή παράδοση που ήθελε οι Πετιμεζάδες να ακολουθούν στρατιωτική καριέρα, ο Γεώργιος σπούδασε νομικά στο πανεπιστήμιο Μονάχου με υποτροφία της Αντιβασιλείας. Ακολούθησε τον δικαστικό κλάδο, όπου έφθασε μέχρι τον βαθμό του εισαγγελέα Εφετών. Το 1854 έλαβε μέρος στην εκστρατεία της Ηπείρου.

Υπήρξε πρωτεργάτης της επανάστασης του Ναυπλίου το 1861-62 μαζί με τον Δημήτριο Γρίβα και μέλος της εκεί ιδρυθείσης προσωρινής Κυβέρνησης.  Για τον ρόλο του αυτό εξορίστηκε. Την περίοδο 1862 - 1864 ήταν πληρεξούσιος της επαρχίας των Καλαβρύτων στην εθνοσυνέλευση και την ίδια περίοδο διετέλεσε υπουργός εσωτερικών στην Κυβέρνηση Διομήδη Κυριακού.  

Απεβίωσε στις 4 Φεβρουαρίου 1884 στην Αθήνα. Γιος του ήταν ο Θρασύβουλος Πετιμεζάς.

## Παραπομπές


## Πηγές

* 

Κατηγορία:Έλληνες υπουργοί Εσωτερικών
Κατηγορία:Έλληνες πληρεξούσιοι
Κατηγορία:Έλληνες δικαστικοί
Γεωργιος
Χαρούκι Μουρακάμι

Ο **Χαρούκι Μουρακάμι** (, Κιότο 12 Ιανουαρίου 1949) είναι δημοφιλής σύγχρονος Ιάπωνας συγγραφέας και μεταφραστής. Το έργο του έχει περιγραφεί ως «προσιτό και συγχρόνως εξαιρετικά περίπλοκο».

## Βιογραφία

Ο Μουρακάμι γεννήθηκε στο Κιότο το 1949 αλλά πέρασε το μεγαλύτερο μέρος της νιότης του στο Κόμπε. Ο πατέρας του ήταν γιος Βουδιστή ιερέα. Η μητέρα του ήταν κόρη εμπόρου από την Οσάκα. Και οι δύο δίδασκαν Ιαπωνική λογοτεχνία.

Από την παιδική του ηλικία ο Μουρακάμι επηρεάστηκε βαθιά από την Δυτική κουλτούρα, ιδίως από τη δυτική μουσική και λογοτεχνία. Μεγάλωσε διαβάζοντας μια σειρά από έργα Αμερικάνων συγγραφέων, όπως ο Κουρτ Βόνεγκατ (Kurt Vonnegut) και ο Ρίτσαρντ Μπρότιγκαν
(Richard Brautigan) και συχνά ξεχωρίζει από άλλους Ιάπωνες συγγραφείς για τις δυτικές του επιρροές.

Ο Μουρακάμι σπούδασε θεατρικές τέχνες σε πανεπιστήμιο του Τόκυο. Η πρώτη του δουλειά ήταν σε ένα κατάστημα δίσκων. Λίγο πριν τελειώσει τις σπουδές του, άνοιξε ένα καφέ-τζαζ μπαρ στο Τόκυο με τη σύζυγο του Γιόκο. Το μπαρ ήταν υπό τη διεύθυνσή τους από το 1974 μέχρι το 1982. Πολλά από τα μυθιστορήματά του έχουν μουσικά θέματα και τίτλους που παραπέμπουν σε κλασσική μουσική (π.χ. *[[Το Κουρδιστό Πουλί]]*). Μερικά από τα μυθιστορήματά του έχουν τίτλους τραγουδιών ( π.χ. τα *[[Dance, Dance, Dance]]*, *[[Νορβηγικό Δάσος]]* (από το *Norwegian Wood* των Beatles, που αναφέρεται σε ξύλο - στα ελληνικά η λέξη Wood μεταφράστηκε δάσος) και *[[South of the Border, West of the Sun]]*). Είναι επίσης ενθουσιώδης μαραθωνοδρόμος. Έτρεξε τον κλασικό μαραθώνιο της Αθήνας ανάποδα το 1983, ως τμήμα των ταξιδιωτικών του εντυπώσεων για χάρη αντρικού ιαπωνικού περιοδικού.

Ο Μουρακάμι έγραψε το πρώτο του έργο όταν ήταν 29. Έχει πει ότι εμπνεύστηκε ξαφνικά και ανεξήγητα το πρώτο του μυθιστόρημα σε ένα στάδιο ενώ παρακολουθούσε έναν αγώνα μπέιζμπολ το 1978. Όταν τελείωσε το γράψιμό του, το έστειλε σε ένα λογοτεχνικό διαγωνισμό και κέρδισε το πρώτο βραβείο. Ακόμα και σε αυτό το πρώτο έργο του συναντά κανείς πολλά από τα βασικά στοιχεία της μετέπειτα ώριμης γραφής του: δυτικοποιημένο στυλ, ιδιοσυγκρασιακό χιούμορ και συναισθηματική νοσταλγία. Η τεράστια επιτυχία του μυθιστορήματός του *Νορβηγικό δάσος* (1987) τον έκανε διάσημο στη χώρα του. Τα έργα του έχουν μεταφραστεί σε πολλές γλώσσες σε Ασία, Ευρώπη και Αμερική. Ο ίδιος έχει μεταφράσει στα ιαπωνικά έργα των Φράνσις Σκοτ Φιτζέραλντ, Τρούμαν Καπότε, Τζον Ίρβινγκ και Ρέιμοντ Κάρβερ.

Το 2006 απέσπασε το Βραβείο Φραντς Κάφκα, ενώ το 2009 το Βραβείο Ιερουσαλήμ.

## Εργογραφία
### Μυθιστορήματα

### Διηγήματα

### Μη μυθοπλαστικά

## Παραπομπές


## Εξωτερικοί σύνδεσμοι

* Βιβλιονέτ, Μουρακάμι, Χαρούκι.

Κατηγορία:Ιάπωνες μυθιστοριογράφοι
Κατηγορία:Ιάπωνες διηγηματογράφοι
Κατηγορία:Ιάπωνες μεταφραστές
Κατηγορία:Ιάπωνες περιηγητές
Κατηγορία:Ιάπωνες δοκιμιογράφοι
Κατηγορία:Μαραθωνοδρόμοι
Κωνσταντίνος Γ. Πετιμεζάς

Ο **Κωνσταντίνος Πετιμεζάς** (1863 - 1942) ήταν στρατιωτικός.

Γεννήθηκε στα Καλάβρυτα και ήταν γιος του Γεωργίου Πετιμεζά.  Ακολούθησε την παράδοση της οικογένειας και κατατάχθηκε στο στρατό. Αποφοίτησε από την σχολή Ευελπίδων και έλαβε μέρος στον ελληνοτουρκικό πόλεμου του 1897 και στους Βαλκανικούς πολέμους. Το 1915 έγινε αρχηγός του Δ΄ Σώματος Στρατού ενώ το 1917 εκδιώχθηκε από τους Βενιζελικούς και επέστρεψε μόλις το 1920 με τον βαθμό όμως του υποστρατήγου. 

Στη συνέχεια στάλθηκε στην Μικρά Ασία όπου ανέλαβε υψηλόβαθμα πόστα. Με την άνοδο του Γεώργιου Χατζηανέστη διαφώνησε μαζί του και παραιτήθηκε από τη θέση του γενικού διοικητή νοτίου περιοχής. Αποστρατεύθηκε το 1923 και αποσύρθηκε στα Καλάβρυτα.

Απεβίωσε στην Αθήνα.

## Παραπομπές


Κατηγορία:Έλληνες αξιωματικοί του πεζικού
Κωνσταντινος
Αντώνιος Πετιμεζάς

Ο **Αντώνιος Πετιμεζάς** ήταν αρματολός.
## Βιογραφία
Γεννήθηκε στα Σουδενά Καλαβρύτων. Γρήγορα εναντιώθηκε στους Τούρκους και έγινε κλέφτης. Οι Τούρκοι προσπάθησαν να τον συλλάβουν, καθώς αυτός και τα παιδιά του είχαν καταφέρει σημαντικές νίκες εναντίον τους. Τελικώς το 1769 φονεύθηκε από τους διώκτες του στη θέση «Σάλμαινα» της Βυσωκάς Καλαβρύτων, μαζί με άλλους 16 Πετιμεζαίους.

Ο Αντώνιος Πετιμεζάς είναι αυτός, που έφερε για πρώτη φορά στο προσκήνιο την οικογένεια των Πετιμεζάδων.

## Παραπομπές


## Πηγές

* 

Κατηγορία:Κλέφτες
Κατηγορία:Αρματολοί
Αντωνιος
Κατηγορία:Έλληνες αγωνιστές του 18ου αιώνα
Λεωνίδας Πετιμεζάς

Ο **Λεωνίδας Πετιμεζάς** (1825 - 1897) ήταν πολιτικός.
## Βιογραφία
Γεννήθηκε στα Σουδενά Καλαβρύτων και ήταν γιος του Νικολάου Πετιμεζά, γόνου της γνωστής στρατιωτικής και πολιτικής οικογένειας των Πετιμεζαίων. Σπούδασε νομικά στο πανεπιστήμιο Αθηνών και σε νεαρή ηλικία ασχολήθηκε με την πολιτική. Πρωτοεξελέγη βουλευτής Καλαβρύτων το 1853. Επανεξελέγη το 1856, το 1859, το 1865 και το 1869. Το 1861 διετέλεσε αντιπρόεδρος της βουλής ενώ τον επόμενο χρόνο εξελέγη πρόεδρός της.

Απεβίωσε στην Αθήνα.

Λεωνιδας
Κατηγορία:Βουλευτές Καλαβρύτων
Λεσβία

thumb|right|Το λεσβιακό σύμβολο
**Λεσβία** ή **ομοφυλόφιλη** χαρακτηρίζεται το άτομο το οποίο αυτοπροσδιορίζεται ως γυναίκα και αισθάνεται συναισθηματική, ρομαντική ή/και σεξουαλική έλξη προς άτομα του ίδιου φύλου. 

## Ετυμολογία
thumb|280px|left|Ζευγάρι νεαρών, παντρεμένων λεσβιών

Η λέξη *λεσβία* προέκυψε από το όνομα του νησιού Λέσβος, όπου στην αρχαιότητα έζησε η ποιήτρια Σαπφώ, η οποία όπως φαίνεται μέσα από τα ποιήματά της, εξυμνεί τον γυναικείο έρωτα. Στα αγγλικά η λέξη *lesbian* αναφέρεται πρώτη φορά ως επίθετο που υποδηλώνει σεξουαλική συμπεριφορά στο λεξικό της Οξφόρδης το 1890 και ως ουσιαστικό το 1925. Όσον αφορά την Ελληνική γλώσσα, ο Αριστοτέλης ονόμαζε «λεσβιάζουσες» τις γυναίκες που έκαναν προσπάθειες να χειραφετηθούν, ενώ μέχρι πρόσφατα η λέξη υποδήλωνε επισήμως μόνο τις γυναίκες με καταγωγή από τη Λέσβο. 

Μάλιστα, τον Απρίλιο του 2008 τρεις κάτοικοι του νησιού προσέφυγαν στην δικαιοσύνη για να απαγορέψουν την χρήση της λέξης από την ΟΛΚΕ (Ομοφυλοφιλική και Λεσβιακή Κοινότητα Ελλάδας) θεωρώντας ότι η συγκεκριμένη χρήση τους προσβάλλει. Στις 22 Ιουλίου το Πρωτοδικείο Αθηνών απέρριψε ως μη νόμιμη την αίτηση αυτή και έτσι η λέξη λεσβία μπορεί να χρησιμοποιείται ελεύθερα χωρίς να προσβάλλει κανέναν. 

## Σεξουαλικότητα

Η σεξουαλική συμπεριφορά μεταξύ γυναικών, όπως κάθε σεξουαλική συμπεριφορά, εκφράζεται με ποικίλους τρόπους. Τα τελευταία χρόνια η ελεύθερη έκφραση της λεσβιακής σεξουαλικότητας λόγω της μεγαλύτερης κοινωνικής αποδοχής, βοήθησε στο να γίνουν έρευνες πάνω στη γυναικεία σεξουαλικότητα. Έρευνα που έγινε το 2002 στις ΗΠΑ έδειξε ότι 4,4% των γυναικών ηλικίας 15-44 ετών που ρωτήθηκαν είχαν ερωτική επαφή με άλλη γυναίκα τους τελευταίους 12 μήνες, ενώ για ερωτική επαφή και πέραν των 12 μηνών το ποσοστό ανέβηκε στο 11%.

## Παραπομπές


## Εξωτερικοί σύνδεσμοι
* Κοινότητα LGBTQ Νέων Αθήνας
* Ομοφυλοφιλική & Λεσβιακή Κοινότητα Ελλάδας
* lesbian.gr
* Φεστιβάλ Υπερηφάνειας - Athens Pride

Κατηγορία:ΛΟΑΤ

Κατηγορία:Σεξουαλικός προσανατολισμός
Until June

Οι **Until June** είναι αμερικανικό μουσικό συγκρότημα της εναλλακτικής ροκ. Ανήκουν στην εταιρεία Flicker Records / Sony BMG. Το τραγούδι τους "What I've Done", ήταν στο Top 10 των τραγουδιών στον κατάλογο του CHR και χρησιμοποιήθηκε για τα τηλεοπτικά προγράμματα του ABC "Private Practice" και "Grey's Anatomy" . Πολύ γνωστό είναι το τραγούδι τους "Sleepless" το οποίο έγινε νούμερο ένα στην Ελλάδα τον Ιούνιο και τον Ιούλιο του 2008.

## Ιστορία
Το σημερινό όνομα του συγκροτήματος προήλθε από το αρχικό τετραμελές συγκρότημα με την ονομασία Juune. Σε αυτό μέλη ήταν οι Τζος Μπάλαρντ, Νταν Μπάλαρντ, Κρις Φόλεϊ και Τζάστιν Τάρλεϊ. Οι ίδιοι είχαν κυκλοφορήσει αρκετές δισκογραφικές δουλειές (EPs). Ωστόσο, μεγάλες δισκογραφικές εταιρείες, όπως η Κάπιτολ, δεν τους εμπιστευόταν για συμβόλαιο. Την άνοιξη του 2004 αποχώρησε ο ντράμερ Τζάστιν Τάρλεϊ, για οικογενειακούς λόγους (έπρεπε να είναι στο Τέξας, κοντά στους δικούς του). Αντικαταστάθηκε από τον Τζέιμι Πιτς. Μια ακόμα αποχώρηση ήταν του Κρις Φόλεϊ, λόγω γάμου, όπως επίσης και του Πιτς, ο οποίος αποφάσισε να ακολουθήσει ακαδημαϊκή καριέρα. Λίγο αργότερα έγινε νέο μέλος του συγκροτήματος ο Ντάνιελ Ντέμπσι.

Το καλοκαίρι του 2005, οι June υπέγραψαν συμβόλαιο με τη Flicker Records/Sony BMG και το όνομα Juune το άλλαξαν σε Until June. Αυτό θυμίζει και το γεγονός ότι οι ίδιοι είχαν θέσει προθεσμία ως τον Ιούνιο του 2005 να εξασφαλίσουν την υπογραφή συμβολαίου με δισκογραφική εταιρεία, ειδάλλως θα διαλύονταν. Το πρώτο τους LP κυκλοφόρησε τον Απρίλιο του 2007, με τίτλο το όνομα του συγκροτήματος. Σε αυτό, στο τραγούδι και στα πλήκτρα είναι ο Τζος Μπάλαρντ, στην κιθάρα ο Νταν Μπάλαρντ, στα ντραμς ο Ντάνιελ Ντέμπσι και στο μπάσο ο Κρις Φόλεϊ.

## Δισκογραφία
### Άλμπουμς
* Until June – 5 Δεκεμβρίου 2007 (Κυκλοφορία στην Ιαπωνία, με ένα επιπλέον κομμάτι & βιντεοκλίπ)
* Until June – 17 Απριλίου 2007
* Until June - The EP– Μάρτιος 2006 (3 Οκτωβρίου 2006 - iTunes)
**Με το όνομα Juune**
* My Luck's Run Out EP (Ηχογραφήθηκε αλλά δεν κυκλοφόρησε ποτέ) – Ιανουάριος 2005
* Why Not Stop EP – Ιούνιος 2004
* Unnoticed EP – Αύγουστος 2003
* The Red EP – Ιανουάριος 2003
* The Blue EP – Μάρτιος 2003
* Juune EP – Μάιος 2002

### Σινγκλς
* *What I've Done*, #4 (21 Δεκεμβρίου 2007 περιοδικό R&R 
* *Sleepless*, #1 στην Ελλάδα (8 Μαΐου & 15 Μαΐου 2008 περιοδικό R&R)
* *Sleepless*, #4 στη Νορβηγία (Ιούλιος 2008)

## Παραπομπές


## Εξωτερικοί σύνδεσμοι
*  Επίσημη ιστοσελίδα
* Until June στο MySpace

Κατηγορία:Μουσικά συγκροτήματα από το Λος Άντζελες
Κατηγορία:Συγκροτήματα της εναλλακτικής ροκ
Κλεισούρα (ακτοφυλακίδα)

Η ακτοφυλακίδα **Κλεισούρα** με αριθμό Α/Φ 1149, ήταν ένα πολεμικό πλοίο που ναυπηγήθηκε από την *Swiquwick Shora, Hants* για λογαριασμό του Βρετανικού Πολεμικού Ναυτικού το 1945. Είναι ένα από τα δέκα που παραχωρήθηκαν επί δανεισμού από το Βρετανικό Πολεμικό Ναυτικό στο Ελληνικό Πολεμικό Ναυτικό, το 1945. Χρησιμοποιήθηκαν στις επιχειρήσεις του Ελληνικού Εμφυλίου. Εκτός από την *Κλεισούρα*, ίδιου τύπου πλοία ήταν:
**[[Αστυπάλαια (Ακτοφυλακίδα)|Αστυπάλαια]]*,
**[[Δίστρατον (Ακτοφυλακίδα)|Δίστρατον]]*, 
**[[Δαύλεια (Ακτοφυλακίδα)|Δαύλεια]]*, 
**[[Καρυά (Ακτοφυλακίδα)|Καρυά]]*, 
**[[Καστράκι (Ακτοφυλακίδα)|Καστράκι]]*, 
**[[Μπιζάνι (Ακτοφυλακίδα)|Μπιζάνι]]*,
**[[Πορταριά (Ατοφυλαλίδα)|Πορταριά]]*,
**[[Φάρσαλα (Ακτοφυλακίδα)|Φάρσαλα]]* και 
**[[Θάσος (Ακτοφυλακίδα)|Θάσος]]*.  
Τα πολεμικά αυτά πλοία, μαζί με την *Κλεισούρα* και εκτός από το *Αστυπάλαια* και το *Θάσος* που δεν αναφέρονται πουθενά μετά το 1950 και δεν είχαν συμμετάσχει σε επιχειρήσεις του Εμφυλίου, επεστράφησαν στη Βρετανία το 1962.

Κατηγορία:Ελληνικές ακταιωροί
ΣΚ Σλάβια Πράγας

Η **Σλάβια Πράγας** (τσεχικά: *Slavia Praha*) είναι τσεχική επαγγελματική ομάδα ποδοσφαίρου που ιδρύθηκε το 1892 στην Πράγα. Αγωνίζεται στο Πρωτάθλημα Τσεχίας, την κορυφαία κατηγορία του τσεχικού ποδοσφαίρου. Μαζί με τη Σπάρτα Πράγας, την κυριότερη ανταγωνίστριά της, είναι οι δύο κορυφαίες ομάδες της χώρας.

Αγωνίζεται στο Στάδιο Έντεν (ή *Synot Tip Arena*). Αρκετά γνωστοί παίκτες που αγωνίστηκαν σε αυτή είναι οι Γιόζεφ Μπίτσαν (*Josef "Pepi" Bican*), ο Άντονιν Πουκ (*Antonín Puč*), ο τερματοφύλακας Φράντισεκ Πλάνιτσκα (*František Plánička*) και άλλοι.

## Τίτλοι
* Κύπελλο Μιτρόπα(**1**): 1938 
* Πρωτάθλημα Τσεχοσλοβακίας(**9**): 1925, 1928-29, 1929-30, 1930-31, 1932-33, 1933-34, 1934-35, 1936-37, 1946-47. 
* Πρωτάθλημα Προτεκτοράτου της Βοημίας και της Μοραβίας (Β' Παγκόσμιος Πόλεμος)(**4**): 1939-40, 1940-41, 1941-42, 1942-43.
* Πρωτάθλημα Τσεχίας(**8**): 1995-96, 2007-08, 2008-09, 2016-17, 2018-19, 2019-20, 2020-21, 2024-25
* Κύπελλο Τσεχίας (Pohár ČMFS)(**11**): 1941, 1942, 1945, 1974, 1997, 1999, 2002, 2018, 2019, 2021, 2023
* Πρωτάθλημα Τσεχίας(**5**): 1897 άνοιξη, 1897 φθινόπωρο, 1898, 1899, 1900, 1901 
* Πρωτάθλημα Βοημίας(**2**): 1918, 1924 
* Championship ČSF(**2**): 1913, 1915 
* Κύπελλο Βοημίας(**8**): 1922, 1926, 1927, 1928, 1930, 1932, 1935, 1941 
* Charity Cup(**4**): 1908, 1910, 1911, 1912
* Intercup(**7**): 1970, 1972, 1977, 1978, 1986, 1992, 1993

## Σήμα
Το σήμα της ομάδας όπως έχει εξελιχθεί με το πέρασμα του χρόνου.


 SK Slavia Praha logo (1996–2022).svg|Σύγχρονο


## Παραπομπές


## Εξωτερικοί σύνδεσμοι

* 
* Slavia celebrates the 125th anniversary - Ιστορία της Σλάβια (Αγγλικά)
* Star History | Slavia Top Scorers of All Times - Οι κορυφαίοι σκόρερ του συλλόγου (Αγγλικά) 

Κατηγορία:Πράγα
Κατηγορία:Αθλητικοί σύλλογοι Τσεχίας
Κατηγορία:Ιδρύσεις αθλητικών συλλόγων το 1892
Κατηγορία:Ποδοσφαιρικές ομάδες Τσεχίας
Κατηγορία:Ιδρύσεις ποδοσφαιρικών ομάδων το 1892

Κατηγορία:Ποδοσφαιρικές ομάδες Τσεχοσλοβακίας
Καστράκι (ακτοφυλακίδα)

**Καστράκι ([[Ακτοφυλακίδα]]) - Α/Φ 1375**

Κατασκευάστηκε στα ναυπηγεία ‘UK – Shoreham, Sussex’. Παραχωρήθηκε από το βρετανικό Ναυτικό στην Αλεξάνδρεια της Αιγύπτου στις 29 Σεπτεμβρίου 1945. Ένα από τα δέκα (10) που παραχωρήθηκαν – επί δανεισμού – από το Βρετανικό Ναυτικό το 1945. Χρησιμοποιήθηκαν στις επιχειρήσεις του εμφυλίου και επεστράφησαν στη Βρετανία το 1962 εκτός από : ‘Αστυπάλαια', ‘Δίστρατον’, ‘Δαύλεια', ‘Καρυά’, ‘Κλεισούρα’, ‘Καστράκι’, ‘ΜΠΙΖΑΝΙ’, ‘ΠΟΡΤΑΡΙΑ’, ‘Φάρσαλα’ και ‘Θάσος’. Επεστράφη το 1962.

Κατηγορία:Ελληνικές ακταιωροί
Οικογένεια Κανάρη

[μικρογραφία|[Κωνσταντίνος Κανάρης, ναύαρχος και πρωθυπουργός.]]
[μικρογραφία|Η σημαία των [Ψαρά|Ψαρών.]]

Το επώνυμο **Κανάρης** αναφέρεται σε σπουδαία οικογένεια ναυτικών και πολιτικών από τα Ψαρά. Το αρχικό επώνυμο ήταν *Κανάριος*. Το σπουδαιότερο μέλος της οικογένειας ήταν ο ναύαρχος και πρωθυπουργός Κωνσταντίνος Κανάρης.

## Μέλη
Μέλη αυτής ήταν:

* Μικές (Μιχαήλ) Κανάρης, ναυτικός και δημογέροντας στα Ψαρά
** Γεώργιος Κανάρης, πυρπολητής, αξιωματικός του πολεμικού ναυτικού και γιος του Μικέ
** **[[Κωνσταντίνος Κανάρης]]**, σπουδαία μορφή του ναυτικού αγώνα κατά την Ελληνική Επανάσταση του 1821, ναύαρχος, πρωθυπουργός και γιος του Μικέ
*** Νικόλαος Κανάρης, διπλωμάτης, βουλευτής και γιος του Κωνσταντίνου
*** Θεμιστοκλής Κανάρης, αξιωματικός του στρατού και γιος του Κωνσταντίνου
*** Θρασύβουλος Κανάρης, υποναύαρχος και γιος του Κωνσταντίνου
*** Μιλτιάδης Κανάρης, ναύαρχος, βουλευτής, υπουργός, σύζυγος Χρυσαυγής Τρικούπη και γιος του Κωνσταντίνου
**** Κωνσταντίνος Μ. Κανάρης, αξιωματικός του πολεμικού ναυτικού και γιος του Μιλτιάδη
**** Λεωνίδας Κανάρης, υποναύαρχος και γιος του Μιλτιάδη
**** Επαμεινώνδας Κανάρης, βουλευτής και γιος του Μιλτιάδη
**** Αλέξανδρος Κανάρης, βουλευτής, υπουργός και γιος του Μιλτιάδη
**** Αριστείδης Μ. Κανάρης, υποστράτηγος, και γιος του Μιλτιάδη
*** Μαρία Κανάρη, κόρη του Κωνσταντίνου
*** Λυκούργος Κανάρης, ναυτικός αξιωματικός, δικηγόρος και γιος του Κωνσταντίνου
**** Αθηνά Κανάρης, σύζυγος του Πιερ-Αντρέ Μιγιέρ και κόρη του Λυκούργου
**** Ναπολέων Κανάρης, βουλευτής και γιος του Λυκούργου
***** Μαρία Κανάρη, κόρη του Ναπολέοντα
****** Ερασμία Κανάρη, σύζυγος Γεωργίου Μπόταση και κόρη της Μαρίας
*** Αριστείδης Κανάρης, αξιωματικός του στρατού και γιος του Κωνσταντίνου
**** Θεμιστοκλής Κανάρης, πρόξενος, βουλευτής, συνεργάτης του Τρικούπη και γιος του Αριστείδη
**** Ιωάννης Κανάρης, βουλευτής και γιος του Αριστείδη

## Δείτε επίσης
* Κατάλογος πρωθυπουργών της Ελλάδας
* Ψαρά
* Κανάρης

## Παραπομπές
All Hail, Liberia, Hail!

Ο εθνικός ύμνος της Λιβερίας είναι το άσμα "**All Hail, Liberia, Hail!**" σε στίχους του προέδρου Ντάνιελ Μπασίελ Γουόρνερ (1815-1880, 3ου προέδρου της χώρας) και σε μουσική του Όλμστιντ Λούκα (1826-1869). Είναι γραμμένος στην αγγλική γλώσσα και έγινε επίσημα εθνικός ύμνος το 1847.

## Αγγλικοί στίχοι
All hail, Liberia, hail! (All hail!)
All hail, Liberia, hail! (All hail!)
This glorious land of liberty
Shall long be ours.
Though new her name,
Great be her fame,
And mighty be her powers,
And mighty be her powers.
In joy and gladness
With our hearts united,
We'll shout the freedom
Of a race benighted,
Long live Liberia, happy land!
A home of glorious liberty,
By God's command!
A home of glorious liberty,
By God's command!

All hail, Liberia, hail! (All hail!)
All hail, Liberia, hail! (All hail!)
In union strong success is sure.
We cannot fail!
With God above
Our rights to prove,
We will o'er all prevail,
We will o'er all prevail!
With heart and hand our country's cause defending,
We'll meet the foe with valour unpretending.
Long live Liberia, happy land!
A home of glorious liberty,
By God's command!
A home of glorious liberty,
By God's command!

## Ελληνική μετάφραση
Όλοι χαιρετήστε τη Λιβερία, χαιρετήστε την! (Χαίρε από όλους!)
Όλοι χαιρετήστε τη Λιβερία, χαιρετήστε την! (Χαίρε από όλους!)
Αυτή η δοξασμένη γη της ελευθερίας
Για πάντα θα είναι δική μας.
Παρά το νέο της όνομα,
Μεγάλη να είναι η δόξα της,
Και τεράστια η δύναμή της,
Και τεράστια η δύναμή της.
Με χαρά και ευχαρίστηση
Με ενωμένες τις καρδιές μας,
Θα αναφωνήσουμε για την ελευθερία
Μιας φυλής που βρισκόταν στο σκοτάδι,
Ζήτω η Λιβερία, η χαρούμενη γη!
Πατρίδα της δοξασμένης ελευθερίας,
Με τη χάρη του Θεού!
Πατρίδα της δοξασμένης ελευθερίας,
Με τη χάρη του Θεού!

Όλοι χαιρετήστε τη Λιβερία, χαιρετήστε την! (Χαίρε από όλους!)
Όλοι χαιρετήστε τη Λιβερία, χαιρετήστε την! (Χαίρε από όλους!)
Η επιτυχία είναι σίγουρα με ισχυρούς δεσμούς.
Δε θα αποτύχουμε!
Με τον Θεό από ψηλά
Θα αποδείξουμε τα δίκαιά μας,
Θα επικρατήσουμε όλων,
Θα επικρατήσουμε όλων!
Με την καρδιά και το χέρι μας για την άμυνα της πατρίδας μας
Θα συναντήσουμε τον εχθρό με ανδρεία χωρίς προσποίηση.
Ζήτω η Λιβερία, η χαρούμενη γη!
Πατρίδα της δοξασμένης ελευθερίας,
Με τη χάρη του Θεού!
Πατρίδα της δοξασμένης ελευθερίας,
Με τη χάρη του Θεού!
* Εθνικός ύμνος της Λιβερίας  (συμπεριλαμβάνει σύνδεσμο σε αρχείο ήχου)

Κατηγορία:Εθνικά σύμβολα της Λιβερίας
Κατηγορία:Εθνικοί ύμνοι
Τζος Τσίλντρες

Ο **Τζος Τσίλντρες** (Χάρμπορ Σίτι της Καλιφόρνια, 20 Ιουνίου 1983), είναι Αμερικανός πρώην διεθνής καλαθοσφαιριστής. Έχει ύψος 2,03 μ. και βάρος 102 κιλά. Αγωνιζόταν στη θέση του φόργουορντ.

## Σταδιοδρομία
Το 2004 επιλέχθηκε στο νούμερο 6 του ντραφτ από τους Ατλάντα Χόκς. Είχε 4ετή προϋπηρεσία στο ΝΒΑ με διψήφιο αριθμό πόντων (11,1) και γενικά αξιόλογη στατιστική (5,6ρ., 1,8ασ., 1κλ., 0,5κοψ., 1,4λ. σε 31′ και 285 παιχνίδια).

Στις 23 Ιουλίου 2008 ο Ολυμπιακός ανακοίνωσε ότι ο παίκτης υπέγραψε τριετές συμβόλαιο με την ομάδα του Πειραιά. Εκείνη την εποχή υπήρξε ο πιο ακριβοπληρωμένος αθλητής στον κόσμο εκτός του ΝΒΑ. Στον Ολυμπιακό αγωνίστηκε μέχρι το 2010 κερδίζοντας το Κύπελλο Ελλάδος το 2010 και φτάνοντας στον τελικό της Ευρωλίγκα την ίδια χρονιά.

Μετά από μια διετία στον Ολυμπιακό, επέστρεψε στο ΝΒΑ όπου έπαιξε μία τριετία σε Σανς (2010-12), Νετς (2012-13) και Πέλικανς (2013). Εκεί έπαιξε 106 παιχνίδια και με ελάχιστη συνεισφορά (3,6π., 2,5ρ., 0,8ασ., 0,5κλ., 0,3κοψ., 0,5λ. σε 14′) και τον Δεκέμβριο του 2013 ήταν ώρα να περάσει στην έξοδο από το ΝΒΑ για δεύτερη φορά στην καριέρα του. Έκτοτε έχει αγωνιστεί σε Αυστραλία, ΗΠΑ, Ιαπωνία.

## Τίτλοι

### Ομαδικοί

* Κύπελλο Ελλάδος: (2010)

### Ατομικοί

* Καλύτερη ρούκι πεντάδα στο ΝΒΑ: (2005)
* Καλύτερη δεύτερη πεντάδα στην Ευρωλίγκα: (2010)
* Καλύτερη πεντάδα στο Ελληνικό πρωτάθλημα: (2010)
* Πρώτος σκόρερ στο Ελληνικό πρωτάθλημα: (2010)
* Ελληνικό All Star Game: (2010)
* Καλύτερη πεντάδα στο Αυστραλιανό πρωτάθλημα: (2015)

## Παραπομπές


## Εξωτερικοί σύνδεσμοι
* 

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Τέξας Λέτζεντς
Κατηγορία:Καλαθοσφαιριστές αυστραλιανών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές του NBA
Γκολφίνος Πετιμεζάς

Ο **Γκολφίνος Πετιμεζάς** ή **Πετμεζάς**, ήταν αγωνιστής του 1821 από τα Καλάβρυτα.

Γεννήθηκε στα Σουδενά Καλαβρύτων και ήταν γιος του Αθανασίου Πετιμεζά. Έλαβε μέρος στην επανάσταση και διακρίθηκε σε πολλές μάχες, κυρίως σε αυτές της Αττικής υπό τον Καραϊσκάκη, στην Ναύπακτο, στη Μάχη στο Καστράκι και αλλού. Στη Μάχη του Λεβιδίου, είχε ταμπουρωθεί μέσα στο χωριό σε σπίτι  με άλλους συγγενείς και αδελφούς του, ο ηρωισμός τους καταγράφηκε σε δημοτικό τραγούδι

...τ΄ είν΄ το κακό που γίνετε σήμερον ς΄το Λεβίδι !!
Πετιμεζάδες πολεμούν με επτά χιλιάδες Τούρκους!!...
...Σκούζ ο Γκολφίνος μιά φωνή όσο κι αν ηδυνηθή...


Στη συνέχεια κατατάχθηκε στον στρατό για να φθάσει μέχρι τον βαθμό του αντιστράτηγου των ατάκτων.

Γιος του ήταν ο Αθανάσιος Πετιμεζάς και δισέγγονός του ο Γκολφίνος Πετιμεζάς.

## Παραπομπές


## Πηγές
* Αναστάσιος Γούδας, Βίοι παράλληλοι

Κατηγορία:Οπλαρχηγοί του 1821
Γκολφινος
Βιοενεργητική

Η **Βιοενεργητική** είναι ιδιαίτερος κλάδος της Βιολογίας της οποίας κύριο αντικείμενο έρευνας και μελέτης είναι οι τρόποι με τους οποίους οι οργανισμοί χρησιμοποιούν την ενέργεια προκειμένου να υλοποιήσουν τις δραστηριότητες του φαινομένου της ζωής.

Διαπιστώνεται πως σ΄ όλες τις δραστηριότητες (διαδικασίες) της ζωής απαιτείται ενέργεια. Συνεπώς η κατανόηση των σχέσεων ενέργειας με τους διάφορους οργανισμούς όχι μόνο δίνει απαντήσεις σε ερωτήματα σχετικά με την ύπαρξη και διατήρηση της ζωής των οργανισμών, αλλά μπορεί ακόμη και να βελτιώσει την ποιότητα της ζωής και γι΄ αυτόν τον άνθρωπο.

Η εξασφάλιση της απαιτούμενης ενέργειας από τους διάφορους οργανισμούς για την επιβίωσή τους επιτυγχάνεται, στους μεν **ετερότροφους** οργανισμούς (μη φωτοσυνθετικούς), από τις θρεπτικές ουσίες που περιέχονται στις τροφές τους, στους δε **αυτότροφους** οργανισμούς (φωτοσυνθετικούς) με τη δέσμευση μέρους της ηλιακής ενέργειας και από απλές ανόργανες ενώσεις που βρίσκουν στο περιβάλλον τους όπου δι΄ αυτών παράγουν τις απαραίτητες θρεπτικές ουσίες.

*Ο τρόπος των εκάστοτε μεταβολών ενέργειας στους οργανισμούς εξαρτάται από τις αρχές και τους νόμους της θερμοδυναμικής.

## Δείτε επίσης
*Μεταβολισμός
*Τριφωσφορική αδενοσίνη (ATP)
*Χημική αντίδραση (εξώθερμη-ενδόθερμη)

Κατηγορία:Βιοχημεία
Κατηγορία:Βιοφυσική
Μαινάδες

[thumb|Μαινάδα που χορεύει. Ελληνικό αγαλματίδιο του 3ου αιώνα π.Χ. από τον [Τάραντας|Τάραντα.]]
Στην ελληνική μυθολογία οι **Μαινάδες** είναι οι νύμφες που παρουσιάζονται ως συντρόφισσες και συνοδοί του θεού Διονύσου. Η λέξη ***μαινάς*** (στον ενικό) εμφανίζεται στον Όμηρο, όπου συσχετίζεται με τη μανία. Και πράγματι, το κυριότερο χαρακτηριστικό των Μαινάδων είναι η εκστατική μανία, δηλαδή η πέρα από τη λογική, υπερκινητική και βίαιη συμπεριφορά. Αναφέρονται κυρίως ως τροφοί του Διονύσου και ταυτίζονται με τις Βάκχες. Την καλύτερη περιγραφή τους τη συναντάμε στην τραγωδία *[[Βάκχαι (τραγωδία)|Βάκχες]]* του Ευριπίδη. Στη Μακεδονία, σύμφωνα με τον «Βίο του Αλεξάνδρου» από τον Πλούταρχο, οι Μαινάδες αποκαλούνταν **Μιμαλλώνες** και **Κλωδώνες**. Στην υπόλοιπη Ελλάδα αναφέρονταν και με τα επίθετα **Βασσαρίδες, Ποτνιάδες** κ.ά., ενώ συγχέονται και με τις Θυιάδες.

Οι Μαινάδες φορούν στεφάνια από κισσό, σμίλακα και *νεβρίδες* (ελαφριά φορέματα από δέρμα *νεβρού*, δηλαδή ελαφιού). Διατρέχουν τα βουνά και μπορούμ να συναναστρέφονται με τα άγρια ζώα, τα οποία παίρνουν στα χέρια τους και τα θηλάζουν. Λατρεύουν τον Διόνυσο με τραγούδια, με «μανικούς» χορούς και με κραυγές. Πάνω στον ενθουσιασμό τους μπορούν να ξεριζώσουν δέντρα και να σκοτώσουν δυνατά θηρία. Τόση είναι η δύναμή τους, που τους τη χαρίζει ο Διόνυσος. Κυνηγούν εξάλλου ζώα και τρώνε το κρέας τους ωμό. Οι Μαινάδες ακολούθησαν τον Διόνυσο ακόμα και στην εκστρατεία του στην Ινδία. Ωστόσο, συνδέονται και με ειρηνικά έργα, όπως ο τρύγος και η οινοποιία, όπως αναπαριστώνται σε αγγειογραφίες.

## Οι Μαινάδες στην τέχνη
Οι Μαινάδες διακρίνονται στην τέχνη από τις άλλες γυναικείες μορφές. Στις αρχαίες ελληνικές αγγειογραφίες απεικονίζονται πολλές φορές να χορεύουν με Σειληνούς και Σατύρους, ή την ώρα που προσφέρουν θυσία στον Διόνυσο, ή κατά τη σκηνή της τιμωρίας του Πενθέα και του Ορφέα. Στην κλασική και μεταγενέστερη τέχνη, οι Μαινάδες απεικονίζονται επίσης μαζί με τη θεά Αφροδίτη και τον κύκλο της, ή μαζί με την Ειρήνη και τις Μούσες. Από τις γλυπτές αναπαραστάσεις των Μαινάδων ξεχωρίζουν δύο αγάλματα Μαινάδων που χορεύουν. Το ένα από αυτά, που φυλάσσεται στη Δρέσδη, σχετίζεται με τον γλύπτη Σκόπα, ενώ το άλλο ανάγεται στην Ελληνιστική Εποχή.

Έχει προταθεί ότι οι λεγόμενες καρυάτιδες του Τύμβου Καστά, στην πραγματικότητα αποτελούν Μαινάδες.


Αρχείο:Obol, Kydonia, 320-270 BC.jpg|Οβολός της Κυδωνίας με απεικόνιση μαινάδος, 320-270 π.Χ.
Αρχείο:Fragment Maenad Louvre G160.jpg|Μαινάδα φέρουσα θύρσο. Θραύσμα αττικού ερυθρόμορφου αγγείου, περ. 480 π.Χ., Μουσείο του Λούβρου


## Αναφορές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969
* Ρισπέν, Ζαν.: *Ελληνική Μυθολογία*, τόμ. Α΄, Αυλός, Αθήναι 1964

## Εξωτερικοί σύνδεσμοι
* 

Μαιναδες
Γεώργιος Πετιμεζάς (αρματολός)

Ο **Γεώργιος Πετιμεζάς** ήταν αρματολός.

Γεννήθηκε στα Σουδενά Καλαβρύτων και ήταν γιος του αρματολού Αντώνιου Πετιμεζά. Μαζί του συμμετείχε σε επιχειρήσεις κατά των Τούρκων. Τελικά μια μέρα οι Τούρκοι κατάφεραν να τον θανατώσουν στον Κάτω Γεώργιο Κορίνθου.

## Παραπομπές


Γεωργιος
Κατηγορία:Αρματολοί